Bruno Génésio

Bruno Génésio (s. 1. syyskuuta 1966)Bruno Génésio Football Database. Viitattu 18.4.2016. on ranskalainen jalkapallovalmentaja ja entinen keskikenttäpelaaja. Kesäkuusta 2024 lähtien hän on toiminut Lille OSC:n päävalmentana.

 Ura 
Lyonissa syntynyt Génésio aloitti jalkapalloilijan uransa Olympique Lyonin juniorijoukkueessa ja edusti seuraa lähes koko uransa ajan.OL: mais qui est vraiment Bruno Genesio ? BFM TV. Viitattu 18.4.2016. Hän nousi Lyonin edustusmiehistöön kaudella 1984/85 ja teki läpimurtonsa liiganousuun päättyneellä kaudella 1988/89.  Hän oli Raymond Domenechin luottopelaajia myös liigassa, kunnes kaudella 1992/93 putosi penkille. Génésio pelasi kaudella 1993/94 lainalla OGC Nicessä Division 2:ssa ja palasi vielä seuraavaksi kaudeksi Lyoniin. Peliaikaa ei kuitenkaan juuri enää tullut ja Génésio lopetti uransa kauteen 1995/96, jolloin hän edusti FC Martiguesia.

Génésio aloitti valmennusuransa FC Villefranchessa heinäkuussa 1999. Joukkue putosi hänen alaisuudessaan CFA:sta, eikä kaudella 2000/01 onnistunut nousemaan takaisin. Génésio lähti seurasta kesällä 2001 ja jatkoi uraansa Stéphane Paillen apuvalmentajana Racing Besançonissa. Kaksikko luotsasi seuran Nationalin mestariksi kaudella 2002/03, mutta visiitti Ligue 2:ssa jäi yhden kauden mittaiseksi. Syöksykierre jatkui kaudella 2004/05, kun Racing putosi myös Nationalista. Kauden jälkeen Génesio nousi seuran päävalmentajaksi. Hän sai kuitenkin potkut maaliskuussa 2006.BRUNO GÉNÉSIO Transfermarkt. Viitattu 18.4.2016. 

Kesällä 2006 Génésio palasi Olympique Lyonin organisaatioon scoutiksi. Vuonna 2007 hän siirtyi valmennustehtäviin Lyonin reservijoukkueen apuvalmentajaksi ja kesällä 2009 päävalmentajaksi. Kesäkuussa 2011 hän nousi Rémi Garden valmennustiimiin edustusjoukkueen apuvalmentajaksi ja jatkoi tehtävässä myös Hubert Fournierin tultua seuran päävalmentajaksi. Jouluna 2015 Génésio nousi Lyonin päävalmentajaksi loppukauden mittaisella sopimuksella.Lyon appoint Bruno Genesio, confusion over Hubert Fournier ESPN. Viitattu 18.4.2016. Génésion johdolla Lyon pelasi vahvan kevätkauden ja hävisi vain neljä liigaottelua. Lopputuloksissa joukkue sijoittui ylivoimaisen mestarin Paris Saint-Germainin jälkeen liigassa toiseksi. Kauden jälkeen Lyon teki Génésion kanssa kolmivuotisen jatkosopimuksen.Bruno Genesio pour 3 ans à Lyon, Antonio Pintus OK L'Equipe. Viitattu 4.6.2016.

Kaudella 2016/17 Génésio luotsasi Lyonin pelasi vaihtelevasti ja joukkue putosi kärkitaistelusta sijoittuen lopulta liigan neljänneksi. Lyon pelasi kauden aikana vain neljä tasapeliä, mutta hävisi 13 liigaottelua, mikä oli kärkijoukkueista eniten. Eroa kolmanneksi sijoittuneeseen OGC Niceen kertyi peräti 11 pistettä. Mestarien liigassa Lyon jäi lohkonsa kolmanneksi, mutta eteni Eurooppa-liigassa aina välieriin saakka. Välierissä Génésion joukkue kärsi tappion AFC Ajaxille yhteismaalein 5-4.UEFA Europa League UEFA. Viitattu 22.6.2018.  Kaudella 2017/18 Lyon taisteli liigan kakkossijasta AS Monacon kanssa, mutta taipui lopulta kahdella pisteellä ja sijoittui kolmanneksi. Eurooppa-liigassa tie katkesi jo neljännesvälierissä TsSKA Moskovaa vastaan. Toukokuussa 2018 Lyonin puheenjohtaja Jean-Michel Aulas vahvisti, että Génésio jatkaa seuran päävalmentajana sopimuksensa loppuun eli vielä kauden 2018/19.OL: Jean-Michel Aulas confirme Bruno Genesio pour la saison prochaine... et défie donc ses virages de supporters 20minutes.fr. Viitattu 22.6.2018. 

Elokuussa 2019 Génésiosta tuli Kiinan Superliigan Beijing Guoanin päävalmentaja.Genesio confirmed as new Beijing coach  Reuters. Viitattu 7.8.2019.  Génésion johdolla Beijing Guoan sijoittui kaudella 2019 Kiinan liigassa hopealle ja kaudella 2020 kolmanneksi. Seura ei jatkanut Génésion sopimusta kauden 2020 jälkeen.Guoan has not renewed the contract with Genesio

Maaliskuussa 2021 Génésiosta tuli Stade Rennais'n päävalmentaja.Stade Rennais. Pour Bruno Génésio, le nouvel entraîneur, « il faut croire à l’Europe » Génésio luotsasi Rennais'n kauden päätteeksi liigassa kuudenneksi. Kahdella seuraavalla kaudella Rennais taisteli liigan kärkisijoista sijoittuen kuitenkin lopulta molemmilla kausilla neljänneksi. Génésio erosi tehtävistään marraskussa 2023 henkilökohtaisten syiden vuoksi.Bruno Genesio n'est plus l'entraîneur de Rennes, Julien Stéphan le remplace (officiel)

Kesäkuussa 2024 Génésio teki kaksivuotisen sopimuksen Lille OSC:n kanssa.Bruno Genesio, nouvel entraîneur du LOSC

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1966 syntyneet
Luokka:Elävät henkilöt